《念奴娇 南耕堂前绿萼梅花下作仍用前韵》
清代·陈维崧

空庭何有，笑幽花以外，都无长物。一树绿毛么凤挂，零乱明窗粉壁。

斜倚阑干，微抛酒盏，笑玩林间雪。春寒犹冱，冻禽惊起杰杰。

可惜花似当年，看花人渐老，悲歌空发。料得前村花更好，和了水云明灭。

欲折繁英，倩他压帽，绝称萧萧发。角声吹落，阶前堆满晴月。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。